CELEX: 62021TN0654
Language: mt
Date: 2021-10-08 00:00:00
Title: Kawża T-654/21: Rikors ippreżentat fit-8 ta’ Ottubru 2021 – Eurecna vs Il-Kummissjoni

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/40
            
         
      Rikors ippreżentat fit-8 ta’ Ottubru 2021 – Eurecna vs Il-Kummissjoni
      (Kawża T-654/21)
      (2022/C 2/56)
      Lingwa tal-kawża: it-Taljan
      
         Partijiet
      
      
         Rikorrent: Eurecna SpA (Venezia, l-Italja) (rappreżentant: R. Sciaudone, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  tordna lill-Kummissjoni tippreżenta r-rapport tal-Uffiċċju Ewropew ta’ Kontra l-Frodi (OLAF) u l-annessi relattivi; u
               
            
                  —
               
               
                  tikkundanna lill-Kummissjoni tbati l-ispejjeż tal-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq il-ksur tal-obbligu ta’ motivazzjoni
                  
                              —
                           
                           
                              F’dan ir-rigward tiġi invokata n-nuqqas ta’ koerenza u n-natura mhux normali tad-dokumenti li jsostnu d-deċiżjoni kkontestata; in-natura żbaljata u n-nuqqas ta’ koerenza tal-motivazzjoni fir-rigward tal-ittra ta’ sospensjoni tal-25 ta’ Ġunju 2019; il-ksur tal-obbligu ta’ motivazzjoni fir-rigward tal-atti tal-investigazzjoni tal-Uffiċċju Ewropew ta’ Kontra l-Frodi (OLAF) u l-ksur tal-obbligu ta’ motivazzjoni minħabba n-natura indeterminata, ġenerika u n-nuqqas materjali tal-konklużjonijiet tal-Uffiċċju Ewropew ta’ Kontra l-Frodi (OLAF).
                           
                        
            
                  2.
               
               
                  It-tieni motiv, ibbażat fuq il-ksur tal-prinċipju ta’ amministrazzjoni tajba u ta’ diliġenza amministrattiva fir-rigward tal-verifika kontabbli mmexxija minn Ernst & Young.
               
            
                  3.
               
               
                  It-tielet motiv, ibbażat fuq il-ksur tad-drittijiet tad-difiża fir-rigward tal-verifika kontabbli mmexxija minn Ernst & Young.
               
            
                  4.
               
               
                  Ir-raba’ motiv, ibbażat fuq il-ksur tal-prinċipju ta’ amministrazzjoni tajba minħabba n-nuqqas ta’ osservanza tal-obbligu ta’ imparzjalità amministrattiva.
               
            
                  5.
               
               
                  Il-ħames motiv, ibbażat fuq l-interpretazzjoni żbaljata tal-kuntratt fir-rapport ta’ Ernst & Young.